มีฟันที่อุดใหญ่มาตั้งแต่เด็ก มีอาการปวดเล็กน้อยเวลาสบฟัน โยก เลือดออก เลยไปคลีนิกค่ะบอกว่า ต้องถอนออกแล้วใส่ฟันปลอม เพราะมันโยก ฟันติดกันก็โยก และมีผุเพิ่มด้านข้างข้างใน ครอบไปไม่คุ้ม จะหลุดออก พอนัดถอน ได้เจออีกคน คนนี้กลับแนะนำให้รักษาราก ใส่เดือย ครอบฟัน ลังเลเลยค่ะ คุณคิดยังไงกับอาการแบบนี้คะ
สวัสดีค่ะ หากเกิดอาการปวดฟัน ฟันโยก มีเลือดซึม ก็อาจเกิดจากการมีฟันผุที่ลึกไปจนถึงโพรงประสาทฟันได้ ซึ่งหากทันตแพทย์ได้ตรวจแล้ว และพบว่ามีสาเหตุมาจากฟันที่ผุจนถึงรากฟัน ทางเลือกในการรักษาอันดับแรก คือการรักษารากฟัน ซึ่งจะต้องทำโดยทันตแพทย์เฉพาะทางด้านการรักษารากฟัน โดยทันตแพทย์จะทำการกำจัดเนื้อเยื่อที่มีการติดเชื้อในโพรงรากฟันออก ล้างคลองรากฟันและใส่ยาฆ่าเชื้อในคลองรากฟัน หลังจากนั้น จะทำการอุดคลองรากฟัน เพื่อปิดช่องว่างไม่ให้เชื้อโรคกลับเข้ามาอาศัยได้อีก โดยปกติจะใช้เวลาการรักษาประมาณ 2-3 ครั้งขึ้นอยู่กับความยากง่ายและสภาพการติดเชื้อของฟันแต่ละซี่ หลังจากนั้นจึงทำการบูรณะตัวฟันให้กลับมาใช้งานได้ตามปกติ เช่น การใส่ครอบฟัน เป็นต้นอย่างไรก็ตาม เนื่องจากการรักษารากฟัน ต้องใช้ระยะเวลา อีกทั้งค่ารักษาก็ค่อนข้างแพง และหากไม่ดูแลรักษาต่อให้ดี ฟันก็อาจเกิดการผุต่อ และต้องถอนออกในที่สุด ดังนั้น หากผู้ป่วยไม่พร้อม ก็อาจใช้วิธีการถอนฟันออกค่ะ